ગુજરાત રાજય માધ્યમિક અને ઉચ્ચતર માધ્યમિક શિક્ષણ બોર્ડ દ્વારા માર્ચ 2018માં લેવાયેલ ધો. 10ની પરિક્ષાનું પરિણામ સોમવારે જાહેર કરાયુ હતુ. જેમાં સુરેન્દ્રનગર જિલ્લાનું પરિણામ 67.76 ટકા આવ્યુ છે. સુરેન્દ્રનગર જિલ્લાના 17 કેન્દ્રો પર ધો. 10ની પરીક્ષા લેવાઇ હતી. જેમાં સૌથી ઉચ્ચ ગણાતા એ-1 ગ્રેડમાં 157 વિદ્યાર્થીઓએ સ્થાન મેળવ્યુ છે. જેમાં એસ.એન.વિદ્યાલયના વિદ્યાર્થી ગારીયા હર્ષીલે 99.99 પીઆર સાથે રાજયમાં પ્રથમ નંબર મેળવી ઝાલાવાડનું નામ રોશન કર્યુ છે. રાજય શિક્ષણ બોર્ડ દ્વારા સોમવારે જાહેર થયેલા ધો. 10ની પરિક્ષાના પરિણામમાં ઝાલાવાડનું પરિણામ 67.76 ટકા આવ્યુ છે.